Па-другое, вы можаце адправіць сваіх перспектыўных супрацоўнікаў на навучанне – і ў выніку мець падставу для павышэння іх заработнай платы. Спецыяліст, які набярэцца новых ведаў і пачне іх выкарыстоўваць на практыцы, адразу ж робіцца актыўным элементам бізнес-працэсу. Ён уносіць жывы струмень у руцінныя працэсы, прапануе новаўвядзенні, разважае шырэй. Ён робіцца кандыдатам на павышэнне, можа быць настаўнікам для навічкоў. І пры аберкаванні яго акладу вы атрымліваеце добрую магчымасць заслужана павысіць стаўку. Такім чынам, павышэнне не прывязваецца да ўмоўнага “ўлічым інфляцыю” або “малайчына, заслужыў (не ведаю чым)”. Яно апраўдана справай, і кожны HR-спецыяліст разумее, наколькі магутнай робіцца матывавальная моц гэтага павышэння.